Les versions catalana i castellana d'aquest document van ser publicades en el DOGC núm. 5931, de 29.7.2011.
Eth títol I conten es mesures fiscaus e se dividís en dus capítols.
Atau, per exemple, en impòst sus era renda des persones fisiques se clarifique quin ei er impòrt maxim que se pòt aplicar cadun des contribuables, en cas de declaracion conjunta, tant ena deduccion en concèpte d'inversion per un angel inversor entà aquerir accions o participacions sociaus d'entitats naues o de creacion recenta, coma ena deduccion per inversion en accions d'entitats que quòten en segment d'empreses en expansion deth mercat alternatiu borsièr.
Ath delà d'aguestes precisions tecniques, en impòst sus era renda des persones, es percentatges de deduccion per inversion en abitatge abituau, aplicables ena quòta intègra autonomica, se comparen as aplicables en tram estatau; d'auta banda, tanben se modifique era deduccion peth pagament d'interèssi de prèsti entàs estudis de mastèr e doctorat damb er objectiu d'adaptar-la ara naua estructura des estudis.
Atau madeish, aguest capítol modifique era Lei der Estatut dera empresa publica catalana a fin de determinar eth regim d'autorizacions des societats.
Fin finau, era seccion tresau, d'urbanisme, modifique era Lei de melhora de barris, airaus urbans e viles que requerissen ua atencion especiau, entà condicionar era convocacion d'ajudes ara disponibilitat deth Hons de foment deth programa de barris e airaus urbans d'atencion especiau.
Eth capítol V se dedique ath regim juridic des entitats deth sector public dera salut.
Fin finau, eth capítol VII establís era orientacion deth Govèrn entar assolidatge dera estabilitat pressupostària.
Era Lei acabe damb dues disposicions finaus, era dusau que'n fixe era entrada en vigor.
Se modifique er article 59 dera Lei 4/1997, deth 20 de mai, de proteccion civiu de Catalonha, que rèste redigit dera manèra següenta:
Rèsten sometudi ara taxa es següents elements patrimoniaus afèctes a activitats de risc e plaçadi en territòri de Catalonha:
"b) Enes suposicions que se'n referissen er apartat prumèr e era letra a, era basa dera taxa s'a de constituïr damb era quantitat mejana annau de substància presenta ena installacion o en grop d'installacions, exprimida es quilograms.
Era basa dera taxa s'a de constituïr damb era poténcia nominau, exprimida en megawatts.
Es installacions e es estructures destinades ath transpòrt o ath subministrament d'energia electrica, d'acord damb era tarifa següenta:
S'es empreses sometudes ara taxa son afectades per un plan especiau de proteccion civiu exprèssament destinat as risqui que se'n pòden derivar, era quantitat dera taxa se fixe ena escala der apartat 2.
En cas de modificacion de valors en circulacion per increment dera sua valor nominau, era basa imposabla ei er impòrt der increment dera valor nominau des emissions, coma conseqüéncia dera modificacion, ena data dera verificacion correspondenta."
Era quòta dera taxa se determine en tot aplicar ara basa imposabla eth barèm següent:
A 300 punts per poce (dpi), en papèr fotografic digitau, en blanc e nere o en color
A 150 punts per poce (dpi) o 72 punts per poce (dpi), en papèr normau, en blanc e nere o en color
"Enes impressions a compdar de 51 imatges s'aplique, per cada impression, era tarifa següenta:
"Enes reproduccions de mès d'ua imatge de documents textuaus s'apliquen es tarifes següentes:
"De 2 a 50 imatges, per cada imatge: 1,50 èuros.
"De 51 entà deuant, per cada imatge: 1,00 èuros.
"Enes reproduccions de mès d'ua imatge de documents non textuaus s'apliquen es tarifes següentes:
"De 2 a 50 imatges, per cada imatge: 3,50 èuros.
"De 51 entà deuant, per cada imatge: 2,00 èuros.
Tarifes entà usatges comerciaus des reproduccions
Taxa pera prestacion des servicis docents des escòles oficiaus d'idiòmes
"Constituís eth hèt imposable dera taxa era prestacion des servicis docents des escòles oficiaus d'idiòmes en cas des matricules oficiaus o era inscripcion enes pròves liures entara obtencion de bèth un des certificats oficiaus."
"Ei subjècte passiu dera taxa eth beneficiari o beneficiària dera prestacion des servicis docents des escòles oficiaus d'idiòmes o es inscriti enes pròves liures entara obtencion de bèth un des certificats oficiaus que se'n referís er article 9.2-1."
Maugrat açò, es escolans que non acrediten oportunament era obtencion d'aguest benefici son obligadi ath pagament immediat dera taxa, sense que calgue ua requeréncia prealabla dera Administracion, en tot restat ben entenut qu'era manca de pagament determine de besonh era anullacion condicionau e era invalidacion subsegüenta deth cors academic, enes tèrmes que s'establisquen per reglament."
Es quòtes dera taxa son es següentes:
Non s'acredite era taxa pera sollicitud d'omologacion ath títol de graduat o graduada en educacion segondària."
Taxa pera matriculacion enes ensenhaments d'idiòmes ena modalitat a distància
"Ei subjècte passiu dera taxa qui sollicite era matriculacion enes ensenhaments que se'n referís er article 9.8-1.
Gaudissen d'exempcion en pagament dera taxa dera matricula establida per apartat 1 der article 9.8-5 es escolans qu'an era condicion de becaris damb cargue as pressupòsti der Estat.
Es escolans que non acrediten oportunament era obtencion d'aguest benefici son obligadi ath pagament immediat dera taxa, sense que calgue era requeréncia prealabla dera Administracion, en tot restar ben entenut qu'era manca de pagament determine de besonh era anullacion dera matricula condicionau e era invalidacion subsegüenta deth cors academic, enes tèrmes que s'establisquen per reglament.
Son exempti de pagar era taxa exigida, damb era justificacion documentau prealabla dera sua situacion, es persones subjèctes a mesures privatives de libertat.
"Capítol X. Disposicion aplicabla damb caractèr generau a totes es taxes deth títol IX
"Ei subjècte passiu dera taxa qui sollicite era prestacion des servicis docents que se'n referís aguest capítol.
S'aplique un coeficient d'1,4 as taxes per credit que s'establissen en aguest capítol as estudiants qu'agen un o mès títols correspondents a ensenhaments artistics superiors, o títols declaradi academicament equivalenti, entar inici d'un aute estudi que condusisque ara obtencion d'un títol correspondent a ensenhaments artistics superiors en centres educatius que depenen deth Departament d'Ensenhament.
Entà caçar damb armes (de huec e assimilables) pendent quinze dies seguidi en tot eth territòri de Catalonha: 10,00 èuros.
Era quòta dera taxa des aucupacions se determine en tot aplicar es critèris d'avaloracion següenti:
Er incompliment d'aguest requisit compòrte era nullitat de plen dret dera disposicion.
Se, coma conseqüéncia dera aucupacion, se destruïssen o se deterioren es terrens, es subjèctes passius, sens perjudici deth pagament dera taxa, son obligadi ath reïntegrament deth còst totau des despenses de reconstruccion o apariament correspondenti.
"Era taxa a caractèr finalista, causa pera quau, de conformitat damb er article 1.1-3, es ingrèssi que'n deriven s'afècten ara Direccion Generau de Politiques Ambientaus entàs accions següentes:
Per rapòrts tecnics d'avaloracion de programes de restauracion d'activitats extractives diferentes des comprenudes en article 12.13-1d:
"Constituís eth hèt imposable dera taxa era obtencion dera etiqueta ecologica dera Union Europèa."
"b) Quòta s'eth subjècte passiu ei ua microempresa o ua petita o mejana empresa, segons era definicion que'n hè era Recomanacion 2003/361/CE dera Comission Europèa: 219,61 èuros.
"d) Quòta s'eth subjècte passiu ei ua microempresa o ua petita o mejana empresa, segons era definicion que'n hè era Recomanacion 2003/361/CE dera Comission Europèa, e ei fabricant de productes o prestador de servicis de païsi en desvolopament: 200 èuros.
Taxa pes servicis d'autorizacion ambientau d'activitats
"Constituís eth hèt imposable era prestacion des servicis administratius següents:
Pera prestacion deth servici deth hèt imposable dera suposicion 1 se fixen es quòtes següentes:
Pera prestacion deth servici deth hèt imposable dera suposicion 2 se fixen es quòtes següentes:
Pera prestacion deth servici deth hèt imposable dera suposicion 3 se fixen es quòtes següentes:
Taxa pera expedicion dera cedula d'abitabilitat
"Constituís eth hèt imposable era inspeccion tecnica dera bastissa entar usatge d'abitatge, que se hè abans d'expedir eth certificat d'aptitud.
"Ei subjècte passiu dera taxa era persona fisica o juridica que sollicite era inspeccion tecnica de bastisses d'abitatges ara Administracion dera Generalitat.
"En bastisses de mès de 20 entitats, s'a d'aplicar era formula polinomica següenta:
Taxa pera prestacion de servicis en matèria de jòc e escomeses
"Capítol I. Taxa pera prestacion de servicis en matèria de jòc e escomeses
Son subjèctes passius substituts deth contribuable es persones fisiques o juridiques que solliciten es accions o es servicis administratius quan aguesti s'an de prestar en favor d'autes persones diferentes des que hèn era sollicitud.
Expedicion de permís d'explotacion per substitucion damb emplaçament: 187,75 èuros.
Expedicion de permís d'explotacion damb emplaçament: 140,90 èuros.
"En foncion deth tipe d'abilitacion sollicitada an de pagar, ath delà, es taxes següentes:
Son subjèctes passius substituts deth contribuable es persones fisiques o juridiques que solliciten es accions o es servicis administratius quan aguesti s'an de prestar en favor de persones diferentes de qui hè era sollicitud.
Pròves entà obtier era acreditacion de controlador o controladora d'accès: 22,50 èuros.
Taxa peth servici de sauva de veïculs deth Patronat dera Montanha de Montserrat
"S'autorize ath Departament d'Agricultura, Ramaderia, Pesca, Alimentacion e Miei Naturau pr'amor qu'articule es mecanismes de collaboracion de besonh entà gerir es zònes de pesca controtlada damb es federacions esportiues catalanes o d'autes entitats legaument constituïdes restacades ath mon dera pesca, e s'atribuïsque ad aguestes federacions o entitats eth crubament dera taxa en nòm e per compde dera Generalitat."
"Son exempts de pagar era taxa exigida peth concèpte d'expedicion dera licéncia entà exercir era pesca recreativa es subjèctes passius qu'acrediten documentaument era situacion d'incapacitat permanenta totau o absoluta, o totes dues, e es persones mendres de catorze ans e es majors de 65 ans.
Taxa pera prestacion de servicis e era realizacion d'activitats peth Departament d'Interiora en matèria de seguretat privada
Autorizacion dera prestacion de servicis de vigilància damb armes per vigilants de seguretat e per guardes particulars de camp: 205,55 èuros.
"Constituís eth hèt imposable dera taxa era prestacion des activitats administratives següentes:
"a) Abilitacion acreditatiua entà exercir era foncion de pompièrs d'empresa.
"Son subjèctes passius dera taxa es persones fisiques o juridiques que solliciten era prestacion des activitats administratives der Institut de Seguretat Publica de Catalonha que constituïssen eth hèt imposable.
"Son exemptes de pagar era taxa per aguest concèpte es administracions publiques territoriaus e entitats de dret public restacades a quinsevolhe des administracions publiques o que'n depenen."
"Son exemptes de pagar era taxa per aguest concèpte es administracions publiques territoriaus e entitats de dret public restacades o depenentes de quinsevolhe administracion publica.
Era quantitat dera taxa (t, en èuros) ei era arraïtz cubica deth quarrat deth pressupòst (p, en èuros) d'execucion materiau deth projècte, multiplicat per un coeficient de 0,5, d'acòrd damb era formula següenta:
"Son exemptes de pagar era taxa per aguest concèpte es administracions publiques territoriaus e entitats de dret public restacades a quinsevolhe administracion publica o que'n depenen.
Maugrat açò, eth periòde impositiu a d'èster inferior ar an enes casi següents:
"En cas que'n hè referéncia era letra a, eth periòde impositiu coïncidís damb eth determinat en títol abilitant correspondent.
Aguesta taxa se merite en moment quan s'inície era aucupacion des bens de domeni public portuari.
En cas de cessament ena aucupacion abans deth finiment deth periòde impositiu, era quòta s'a de partir a pro rata per mesi naturaus, excludit eth mes quan se produsisque aguesta circonstància.
Aguesta madeisha regla s'a d'aplicar en cas d'escandilhament anticipat des títols abilitants era durada que'n sigue inferiora a un an.
Era basa imposabla dera taxa ei constituïda pera valor de mercat des bens de domeni public portuari aucupadi e s'a de tier en compde era modalitat deth ben de domeni public afectat.
"Era superfícia de domeni public portuari aucupada se compute en mètres quarradi.
Eth tipe de taxa dera taxa s'establís en foncion dera classa d'usatge portuari assignat ath ben de domeni public portuari aucupat e dera modalitat deth ben afectat, d'acòrd damb eth quadre següent:
Era quòta intègra dera taxa se determine en tot multiplicar era valor deth mètre quarrat o linear dera modalitat de domeni public portuari peth nombre de mètres quarradi o linears reaument aucupadi e peth tipe de taxa.
Era determinacion dera quantitat dera taxa (t, en èuros) s'obten mejançant era multiplicacion dera arraïtz cubica deth quarrat dera basa imposabla (p, en èuros) per un coeficient de 0,5, d'acòrd damb era formula següenta:
"Ei exempta dera taxa era tramitacion d'expedients relatius a autorizacions d'òbres de mantenença, apariament e reabilitacion d'ua concession administrativa, e es executades per ajuntament entà installar mobiliari urban damb vista ara integracion urbanistica."
Taxa d'emmagazinatge de merces (T02)
"Son exemptes d'aguesta taxa es merces que se'n referís er article 57 dera taxa de carga, descarga, transbordament e transit de merces."
S'eth nombre de persones que viuen en un abitatge ei superior a tres, eth volum correspondent ath prumèr tram se determine a compdar dera dotacion basica, incrementada en tres mètres cubics per persona addicionau.
Atau madeish, eth consum a compdar de quin cau aplicar eth coeficient 5, en foncion deth numèro de persones que demoren en abitatge, ei çò que se fixe ena taula següenta:
Pendent er an 2011 s'aplique, as subjèctes passius dera redevença dera aigua que complisquen es condicions soslinhades en paragraf següent, ua tarifa sociau de 0,3999 èuros per mètre cubic.
"Es beneficiaris potenciaus d'aguesta tarifa an d'acreditar es requisits exposadi en paragraf anterior e sollicitar era aplicacion dera tarifa pes mejans que fixe ua resolucion dera Agéncia Catalana dera Aigua."
"Matèries inibidores (MI): 10,4515 èuros/K-equitox
Enes casi d'usatges industriaus d'aigua entara produccion d'energia electrica, es centraus idroelectriques pòden optar per acuelher-se, de manèra volontària, a un sistèma de determinacion objectiva dera quòta basat en regim de produccion electrica en quin s'inserís era activitat e ena energia produsida, exprimida eth quilowatts ora, d'acòrd damb era formula següenta:
"A on era valor èuro/kWh ei eth resultat d'aplicar, ath tipe basic fixat per aguest apartat entàs diferenti regims de produccion d'energia electrica, es coeficients progressius que corresponen segons era disposicion addicionau setau.
Modificacion dera disposicion addicionau prumèra deth tèxte rehonut dera legislacion en matèria d'aigües de Catalonha
Modificacion dera disposicion addicionau cincau deth tèxte rehonut dera legislacion en matèria d'aigües de Catalonha
"Eth tipe de taxa establit per article 69 entàs usatges domestics e assimilables en encastre territoriau dera part catalana des conques des arrius Ebre, Sénia e Garona, e tanben des nèstes que desboquen ara mar entre eth barranc deth Codolar e era desbocadura der arriu Sénia, s'afècte des coeficients d'aplicacion progressiua següenti:
Modificacion dera disposicion addicionau siesau deth tèxte rehonut dera legislacion en matèria d'aigües de Catalonha
Modificacion dera disposicion addicionau nauau deth tèxte rehonut dera legislacion en matèria d'aigües de Catalonha
Se modifique era valor establida per apartat 5 dera disposicion addicionau nauau deth tèxte rehonut dera legislacion en matèria d'aigües de Catalonha, aprovat peth Decrèt legislatiu 3/2003, qu'ei eth següent:
"Eth tipe de taxa especific entà usatges ramadèrs s'afècte d'un coeficient 0, levat que i age contaminacion de caractèr especiau en natura o en quantitat, verificada pes servicis d'inspeccion dera administracion competenta."
Deduccion per inversion en abitatge abituau
Se modifique er apartat 2 der article 1 dera Lei 31/2002, que rèste redigit dera manèra següenta:
Se modifique er apartat 3 der article 1 dera Lei 31/2002, que rèste redigit dera manèra següenta:
"a) Era participacion artenhuda peth contribuable o era contribuabla computada amassa damb es deth conjunt o era conjunta o persones unides per arrason de tanhença, en linha dirècta o collaterau, per consanguinitat o afinitat enquiath tresau grad includit, non pòt èster superiora ath 35% deth capitau sociau dera societat objècte dera inversion o des sòns drets de vòt.
"b) Era entitat en quina s'a de materializar era inversion a de complir es requisits següents:
A d'auer natura de societat anonima, societat limitada, societat anonima laborau o societat limitada laborau.
"d) Es operacions en quines sigue aplicabla era deduccion s'an de formalizar en escritura publica, en quina s'a d'especificar era identitat des inversors e er impòrt dera inversion respectiva.
"e) Es participacions aquerides s'an de mantier en patrimòni deth contribuable pendent un periòde minim de tres ans.
Deduccion per inversion en accions d'entitats que quòten en segment d'empresa en expansion deth mercat alternatiu borsièr
Es entitats includides en sector d'administracions publiques dera Generalitat segons normes SEC-95, sigue quina sigue era sua forma juridica, s'an de sométer a auditories extèrnes annaus."
Son especiaument subjèctes ara obligacion d'indemnizar era isènda dera Generalitat es responsables dirèctes deth damatge as cabaus publics, e aqueri que i agen intervengut, sigue per induccion, sigue per determinacion dera conducta perjudiciau, er encobriment e era complicitat en damatge produsit."
Se modifique era letra b der article 92.4 deth tèxte rehonut dera Lei de finances publiques de Catalonha aprovat peth Decrèt legislatiu 3/2002, que rèste redigida dera manèra següenta:
"b) Era aplicacion pressupostària a quina s'an d'imputar e era quantitat maxima destinada.
Era convocacion pòt fixar, ath delà dera quantitat totau maxima laguens des credits disponibles, ua quantitat addicionau estimativa era aplicacion as subvencions de quina non ne requerís cap disposicion naua d'ampliament de quantitat ne cap convocacion naua.
"En quinsevolhe cas, s'a de publicar en Diari Oficial de la Generalitat de Catalunya era declaracion des credits efectivament disponibles prealablament ara resolucion dera concession."
S'ahig ua naua seccion, era siesau, ath capítol IX deth tèxte rehonut dera Lei de finances publiques de Catalonha aprovat peth Decrèt legislatiu 3/2002, damb eth tèxte següent:
Entara concession dirècta des subvencions o es ajudes regulades per aguest article, er organ competent entara instruccion a de tramitar, abans dera concession dera subvencion o era ajuda, un expedient qu'en toti es casi a d'incorporar es documents següents:
"a) Era memòria justificativa en quina s'a de descríuer era fin, era causa, eth compromís, er acòrd o convèni e era arrason dera activitat o eth projècte que se li'n destine era subvencion o ajuda, era sua aplicacion pressupostària, era persona beneficiària e es condicions que, s'escath, li'n rèste subjècte eth liurament.
Es subvencions o es ajudes se pòden concedir dirèctament, d'ofici o a instància des organismes interessadi, mejançant era apreciacion discrecionau des circonstàncies que concorren en cada cas.
En quini casi era modificacion exigisque era autorizacion dera Administracion que hè era concession, a sollicitud der organisme interessat, s'a de dictar e notificar era resolucion que concedís o denègue era modificacion en tèrme de quaranta cinc dies naturaus a compdar dera data de presentacion dera sollicitud.
Aguest ampliament a d'èster notificat e justificat ar organ que hè era concession abans qu'expire eth tèrme entà presentar era justificacion dera subvencion o era ajuda.
Levat que se preveigue d'ua auta manèra en acte de concession dera subvencion o era ajuda, es ampliaments superiors as sies mesi requerissen ua autorizacion prealabla der organ que hè era concession.
Quan s'agen complit pleament es objectius que se'n concedic era subvencion o era ajuda e, per ua utilizacion eficienta des recorsi, i age rèstes non invertides, en tot includir-i es possibles rendiments financèrs non aplicadi ara activitat subvencionada, se pòt sollicitar ar organ que hè era concession que s'utilizen ena madeisha activitat o ua auta de natura analòga.
Es hons liuradi son objècte de contraròtle segons aquerò que determinen es normes correspondentes des estats o es organizacions internacionaus, sens perjudici des accions de seguiment, verificacion e contraròtle financèr que poguen efectuar es organs competenti de contraròtle dera entitat que hè era concession en encastre des sues competéncies.
Es causes de reïntegrament o de pèrta deth dret ara percepcion dera subvencion o era ajuda son es següents:
Ad aguest efècte, es referéncies que se hèn as bases reguladores des subvencions o es ajudes en article 108 s'an de compréner hètes enes procediments de concession dirècta d'aguestes subvencions o ajudes, ena resolucion o en estrument de concession dera subvencion o era ajuda.
Era entitat beneficiària dera subvencion o era ajuda ei era responsabla dera execucion en benefici deth destinatari finau dera subvencion o era ajuda e dera justificacion corrècta deuant der organ que hè era concession, independentament qu'era sua execucion age estat amiada a tèrme, totaument o parciaument, per sòcis locaus o contraparts estrangères.
Es bases reguladores dera convocacion an d'especificar eth momenta compdar de quan se permet er inici dera activitat e es tèrmes d'imputacion dera despensa.
Levat que se determine d'ua auta manèra enes bases reguladores dera subvencion o era ajuda, es ampliaments superiors ad aguest tèrme an de besonh era autorizacion prealabla der organ que hè era concession.
Es rendiments financèrs que se genèren pes hons liuradi as persones beneficiàries incrementen er impòrt dera subvencion o era ajuda concedida e s'an d'aplicar egalament ara activitat subvencionada, levat que, per arrasons degudament motivades, se dispòse d'ua auta manèra enes bases reguladores.
Sens perjudici des peculiaritats que fixen es bases reguladores, era justificacion des subvencions o es ajudes a d'èster integrada per ua memòria tecnica, qu'a d'especificar damb eth maxim de detalh es objectius artenhudi, es resultats obtengudi e es activitats realizades, sus quines a d'aportar donades considerables e hònts de verificacion objectives, s'an d'establir es critèris entara avaloracion tant des procèssi d'execucion coma deth compliment des objectius establidi, e per ua justificacion economica, qu'a d'includir era documentacion que justifique es despenses efectuades damb cargue ara intervencion que se subvencione, enes tèrmes qu'establís aguest article.
Eth tèrme entà presentar era justificacion dera subvencion o era ajuda ei de tres mesi a compdar dera data de finalizacion dera accion subvencionada, levat que i age ua disposicion exprèssa contrària enes bases reguladores.
En cas de subvencions o ajudes executades en estrangèr o per entitats beneficiàries estrangères, eth tèrme entà esmendar defèctes des justificacions parciaus o totaus e entà aportar era documentacion complementària requerida per organ qu'a efectuat era revision ei de quaranta cinc dies abils.
Ena modalitat de compde justificatiu en quina s'apòrten justificatius de despensa, era justificacion economica ei formada, aumens, per:
"b) Es documents justificatius des despenses, originaus o còpies compulsades, ordenadi segons era lista, e tanben des pagaments.
"e) Eth quadre comparatiu deth pressupòst per partides, aprovat e executat, en quin s'indiquen es desviacions que i a agut.
En cas que se produsisquen situacions excepcionaus degudament acreditades, coma desastres naturaus, afrontaments armadi o crisis umanitàries que dificulten o quitament hèsquen impossible disposar dera documentacion adequada justificativa dera despensa, er organ que hè era concession pòt acceptar d'autes formes de justificacion, coma rapòrts de taxadors degudament acreditadi e inscriti en registre oficiau correspondent, declaracion de testimònis, constatacion des resultats o activitats amiades a tèrme, declaracion responsabla de provedidors, o d'autes de valor probatòri semblable.
Se compren per certificat d'execucion d'activitats era certificacion, per part dera Administracion que hè era concession, que s'a amiat a tèrme era execucion d'ua activitat, que'n auie estat prealablament pressupostat e aprovat, per organ que'n hè era concession, eth conjunt de despenses de besonh entà realizar-la.
Era certificacion dera execucion efectiva pera Administracion constituís per era madeisha un justificatiu unic de despensa dera activitat.
Se modifique er apartat 2 der article 31 dera Lei 26/2001, deth 31 de deseme, de cooperacion ath desvolopament, que rèste redigit dera manèra següenta:
Es organizacions non governamentaus entath desvolopament que volguen accedir a quinsevolhe subvencion o ajuda dera Administracion dera Generalitat que sigue computabla coma ajuda oficiau ath desvolopament an de complir es condicions següentes:
"b) Auer sedença sociau o delegacion e estructura permanenta en Catalonha entà assegurar er assolidatge des fins estatutàries respectives.
"c) Èster ath dia des obligacions contractades damb era Administracion dera Generalitat."
Se modifique er apartat 2 der article 34 dera Lei 26/2001, que rèste redigit dera manèra següenta:
Entà amiar a tèrme era incorporacion ath patrimòni dera Generalitat cau era signatura d'ua acta de liurament entre un representant dera Direccion Generau deth Patrimòni e un representant dera societat, entitat o fondacion deth capitau o hons pròpris que'n procedisque eth ben o dret."
"Enquiara data dera efectivitat dera resolucion o ena data quan er immòble passe a depéner d'un aute departament, entitat publica o empresa dera Generalitat, es despenses e obligacions derivades deth contracte d'arrendament son a cargue deth departament, entitat publica o empresa de quina depenie iniciaument.
Se pòt acordar era adjudicacion dirècta enes suposicions següentes:
"a) Quan er adquirent ei ua auta administracion publica, persona juridica de dret public o privat qu'aparten ath sector public, o ua entitat sense ànim de lucre, declarada d'utilitat publica.
"b) Quan er immòble sigue de besonh entà dar compliment a ua foncion de servici public o ara realizacion d'ua fin d'interès generau per ua persona diferenta des previstes pera letra a.
"c) Quan era subasta o concors promoigut pera alienacion des bens o drets se declaren desèrts o resulten falhidi e, tostemp que non age transcorrut mès d'un an dempús dera celebracion dera subasta o eth concors.
"f) Quan se tracte de terrens tà bastir o parcèles sobrants de vies publiques que pera sua forma o estenduda son non bastibles e era sua alienacion se hèsque en favor d'un proprietari acarant.
En çò que hè ara alienacion que'n hèn referència es letres f e g s'a de seguir eth procediment establit per reglament.
Se modifique er article 35 deth tèxte rehonut dera Lei 4/1985, deth 29 de març, der estatut dera empresa publica catalana, aprovat peth Decrèt legislatiu 2/2002, que rèste redigit dera manèra següenta:
"a) Er aquesiment d'accions o participacions representatives deth capitau de societats que ja son constituïdes, era sua alienacion e, en generau, era transformacion, fusion, scission, dissolucion e liquidacion de societats participades.
"c) Era soscripcion de pactes extraestatutaris que limiten o condicionen es drets politics o economics inerents ara participacion dera Generalitat enes societats, e tanben era soscripcion de compromisi d'aquesiment o alienacion futura d'accions o participacions representatives deth capitau de societats.
S'apliquen ad aguestes societats es limitacions establides pes articles 18 e 19.
Es previsions d'aguest article son aplicable a societats participades pera Generalitat e per entitats deth sòn sector public tant de forma intègra, majoritària, coma non majoritària.
Tanben son aplicables a participacions es entitats que maugrat que non an forma juridica societària s'i assimilen, coma agropacions d'interès economic, comunitats de bens, cooperatives, hons d'inversion e hons de capitau de risc, e d'autes d'anàlogues.
Es acòrds correspondents as autorizacions establides enes apartats 1, 2.a e 2.b relatives a participacions majoritàries dera Generalitat e entitats deth sòn sector public s'an de publicar en Diari Oficial de la Generalitat de Catalunya."
"Es organs competenti entà imposar es sancions son es següents:
Entitats de dret public dera Generalitat
Er Institut Catalan de Finances ei ua entitat de dret public damb personalitat juridica pròpria sometuda ar ordenament juridic privat, des entitats que'n hè referéncia er article 1.b.1 deth tèxte rehonut dera Lei der estatut dera empresa pública catalana aprovat peth Decrèt legislatiu 2/2002, deth 24 de deseme.
Er aval der Institut Catalan de Finances pòt consistir: en prumèr aval, entà operacions de credit concertat damb entitats o establiments financèrs de credit legaument establidi; o, en dusau aval, entà credits avaladi per societats de gatge recipròca.
Er Institut Catalan de Finances concedís es sòns credits e avals entà activitats que se hèn en Catalonha e, excepcionaument, entà activitats que se desvolòpen dehòra d'aguest territòri.
Aguestes societats pòden participar egalament en hons de quinsevolhe tipe, mobiliaris o immobiliaris; en societats e hons de gatge, e en societats o hons de capitau de risc.
"Pòden assistir as reünions dera Junta, damb er acòrd prealable deth president o presidenta o dera madeisha Junta, damb votz e sense vòt, es directius o cargues que'n hè referéncia era letra g der article 22.2."
D'acòrd damb es foncions establides per aguesta lei, coordine era execucion des acòrds e es directritzes dera Junta e passe compdes ara Junta des resultats dera execucion des foncions qu'aguesta age delegat enes comissions executives e enes cargues que'n hè referéncia era letra g der article 22.2."
Se modifique era letra b der article 27 deth tèxte rehonut dera Lei der Institut Catalan de Finances aprovat peth Decrèt legislatiu 4/2002, que rèste redigida dera manèra següenta:
Er Institut Catalan de Finances a de destinar es excedents as dotacions de besonh entà afrontar era morositat produsida e prevista en exercici des sues activitats."
Se modifique era letra b der article 6.1 dera Lei 10/1997, deth 3 de junhsèga, dera renda minima d'insercion, que rèste redigida dera manèra següenta:
Es persones sollicitantes estrangères que demoren en Catalonha an d'acreditar era residéncia legau."
Se considèren en aguesta situacion es persones o es unitats familhaus que non obtenguen pendent es dotze mesi anteriors uns ingrèssi superiors ara prestacion economica dera renda minima d'insercion que correspone ath madeish periòde.
Se modifique era letra a der article 6.2 dera Lei 10/1997, que rèste redigida dera manèra següenta:
"i) Demorar de manèra permanenta en Catalonha mentre se percep era prestacion economica, damb es excepcions fixades per reglament."
Se modifique er article 11.2 dera Lei 10/1997, que rèste redigit dera manèra següenta:
Se modifique er article 21.1 dera Lei 10/1997, que rèste redigit dera manèra següenta:
Se modifique er article 21.3 dera Lei 10/1997, que rèste redigit dera manèra següenta:
Se modifique er article 23 dera Lei 10/1997, que rèste redigit dera manèra següenta:
Er abonatge dera prestacion economica s'a d'efectuar un còp acordada era concession dera prestacion, damb efècte dempús deth prumèr dia deth mes següent ath dera data d'entrada dera sollicitud en registre correspondent dera Generalitat o dera data quan s'age completat tota era documentacion de besonh entà acreditar era concurréncia des requisits.
Non se pòden produsir endarrieratges en pagament superiors a un mes.
Eth pagament a ua durada maxima de dotze mensualitats laguens d'un exercici pressupostari.
Se modifique era disposicion finau tresau dera Lei 10/1997, que rèste redigida dera manèra següenta:
S'ahig ua naua disposicion transitòria, era dusau, ara Lei 10/1997, damb era redaccion següenta:
"S'excèpten d'aguesta limitacion es expedients es titulars que'n agen seishanta ans o mès en moment dera entrada en vigor d'aguesta norma."
Eth reglament a d'establir qu'eth departament competent enes matèries que son objècte d'aguesta lei publique, damb era periodicitat que permete era disponibilitat dera dotacion deth Hons, er inici deth procediment, era documentacion qu'es municipis an de presentar amassa damb era sollicitud de participacion en Hons e es critèris motivadi entara avaloracion objectiva des sollicituds que se presenten."
b) Un governament eficaç, qu'includisque ua direccion exercida per ua persona de solvabilitat e capacitat de gestion arreconeishudes, damb amples poders executius que deriven deth maxim organ de govèrn collegiat deth centre, en quin a representacion era Administracion dera Generalitat.
Es centres CERCA e era ICREA se regissen pera normatiua especifica en matèria de recèrca, pera normatiua aplicabla ara figura juridica adoptada per cada centre, en tot aquerò que sigue compatible damb eth sòn regim de plea autonomia, e pes estatuts de cada entitat, sens perjudici dera aplicacion dera legislacion basica.
Es centres CERCA e era ICREA gaudissen de plea autonomia en desvolopament des sues activitats constitutives o estatutàries.
g) Eth regim de participacion deth personau investigador enes beneficis que s'obtenguen des resultats dera recèrca.
Non son aplicables as centres CERCA ne ara ICREA es normes sus despenses de personau, es restriccions ara contractacion ne d'autes mesures limitatives, destinades especificament ath conjunt deth sector public dera Generalitat, sens perjudici deth compliment dera legislacion basica.
Es centres CERCA e era ICREA gaudissen d'autonomia entara adopcion des decisions relatives ara destinacion deth salde deth compde de resultats der exercici pressupostari, dera rèsta des exercicis anteriors e des disponibilitats liquides de tresaureria.
Er excès o eth benefici derivat des transferéncies dera Administracion dera Generalitat o des entitats deth sòn sector public as centres CERCA e ara ICREA non a d'èster minorat des transferéncies correntes establides en pressupòst dera Generalitat o des sues entitats entar exercici següent.
Regim juridic des entitats deth sector public dera salut
Encastre subjectiu d'aplicacion
Es entitats deth sector public dera salut, damb personalitat juridica diferenciada, que gerissen servicis sanitaris per compde dera Administracion dera Generalitat en regim de mercat intèrne regulat, que financen era sua activitat de forma majoritària damb ingrèssi obtengudi coma contraprestacion de servicis, e eth personau que se subjècte a bèth convèni collectiu deth sector sanitari o pròpri, se regissen peth principi d'autonomia de gestion entar assolidatge des fins que les son pròpries.
Es entitats que'n hè referéncia aguest article gaudissen deth regim d'autonomia de gestion descrita en aguest capítol tostemp que complisquen er objectiu generau pressupostari e adapten es sues accions as sues disponibilitats pressupostàries.
Se compren per objectiu generau pressupostari era non-desviacion en negatiu deth resultat pressupostari previst en pressupòst dera Generalitat.
Es entitats deth sector public dera salut comprenudes en encastre subjectiu d'aplicacion establida per aguesta lei gaudissen de plea autonomia entath desvolopament des sues activitats constitutives o estatutàries.
d) Era capacitat entà establir es pròpries politiques de recorsi umans, sense que siguen aplicables ath personau contractat pes entitats es normes sus despenses de personau, es instruccions, es restriccions ara contractacion, ne d'autes mesures limitatives, destinades especificament ath conjunt deth sector public dera Generalitat, sens perjudici der acompliment dera legislacion basica.
Autonomia des entitats deth sector public dera salut
Es entitats deth sector public dera salut comprenudes laguens der encastre subjectiu d'aplicacion establit per article 68 gaudissen d'autonomia entara adopcion des decisions relatives ara destinacion deth salde deth compde de resultats der exercici pressupostari, dera rèsta des exercicis anteriors e des disponibilitats liquides de tresaureria.
Se cree era Agéncia Catalana deth Patrimòni Culturau, damb personalitat juridica pròpria e plea capacitat d'obrar entath compliment des sues foncions, adscrita ath departament competent en matèria de cultura, coma entitat de dret public dera Generalitat des regulades per article 1.b.1 deth tèxte rehonut dera Lei 4/1985, deth 29 de març, der estatut dera empresa publica catalana, aprovat peth Decrèt legislatiu 2/2002, deth 24 de deseme, qu'ajuste era sua activitat ath dret privat.
Era Agéncia Catalana deth Patrimòni Culturau a atribuïdes es foncions següentes:
g) Facilitar era participacion dera ciutadania ena gestion e era promocion deth patrimòni culturau en tot includir en aguest encastre eth foment deth patrocini, deth mecenat e deth volontariat.
E aguest cas, eth vice-president o vice-presidenta ei era persona titulara dera secretaria generau deth departament competent en matèria de cultura.
Eth Burèu de Supòrt ara Iniciatiua Culturau, adscrit ath departament competent en matèria de cultura, ei ua entitat de dret public, damb personalitat juridica pròpria, des regulades per article 1.b.1 deth tèxte rehonut dera Lei 4/1985, deth 29 de març, der estatut dera empresa publica catalana, aprovat peth Decrèt legislatiu 2/2002, deth 24 de deseme, qu'a d'ajustar era sua activitat ath dret privat, sens perjudici des encastres en quini, segons era legislacion en vigor, s'a de sométer ath dret public.
f) Establir convènis damb entitats publiques e privades entà arténher es objectius deth Burèu.
Eth Govèrn a d'orientar era formulacion des sòns pressupòsti en un orizon d'estabilitat pressupostària, quina s'a d'arténher ath long dera legislatura en quina entre en vigor aguesta lei, damb er objectiu de compdar damb ues finances publiques fondamentades solidament en equilibri pressupostari.
Es compromisi de despensa a cargue d'exercicis futurs que s'autorizen o modifiquen d'acòrd damb es apartats 1 e 2 non son efectius enquia que non se comuniquen ath departament competent en matèria d'economia e finances, d'acòrd damb eth procediment qu'aguest departament determine, e s'integren ara basa de donades corporativa de compromisi damb cargue a exercicis futurs que gerís era Direccion Generau de Pressupòsti.
Er Organ Administratiu de Recorsi Contractuaus de Catalonha exercís es sues foncions en encastre dera Administracion dera Generalitat, des entitats e es organismes que formen part deth sòn sector public qu'an era consideracion de poders adjudicadors, des administracions locaus integrades en sòn territòri, e tanben des entitats e es organismes dera Administracion locau qu'an era consideracion de poders adjudicadors.
c) Resòlver es ahèrs de nullitat basadi enes suposicions especiaus de nullitat contractuau establides en article 37 dera Lei 30/2007.
Er Organ Administratiu de Recorsi Contractuaus de Catalonha a d'exercir es sues foncions damb objectivitat e imparcialitat, sense èster subjècte a cap ligam ierarquic ne a instruccions de cap tipe des organs des administracions publiques afectades.
Entà èster designat titular der organ unipersonau cau es requisits següents:
a) Èster foncionari o foncionària de carrèra des còrsi o escales deth grop A1, en tot auer desvolopat era activitat professionau per un temps superior a quinze ans, preferentament en encastre deth dret administratiu relacionat dirèctament damb era contractacion publica.
Er estatut personau der Organ Administratiu de Recorsi Contractuaus de Catalonha ei eth següent:
d) Pèrta dera condicion de foncionari o foncionària.
f) Pena, per senténcia fèrma, a pena privativa de libertat o d'inabilitacion absoluta o especiau entà aucupacions o cargues publics.
g) Incapacitat subrevenguda entar exercici deth cargue.
Eth cessament o era relevacion se produsís quan se da era circonstància o quan a efèctes er acte que la determine, e s'a de publicar en Diari Oficial de la Generalitat de Catalunya.
b) Eth titular o era titulara der Organ Administratiu de Recorsi Contractuaus de Catalonha a de passar a aucupar eth cargue de president o presidenta deth Tribunau pendent eth temps que li rèste de mandat dempús deth moment dera sua incorporacion.
c) En procediment de nomentament des membres deth Tribunau s'a de garantir en preséncia de, aumens, un vocau o ua vocau designat a prepausa conjunta dera Associacion Catalana de Municipis e era Federacion de Municipis de Catalonha.
Abitatge damb proteccion oficiau concertat
Era societat mercantila que se constituïsque pòt efectuar es accions que calgue entà iniciar damb plea independéncia era activitat coma entitat de credit.
Era entitat publica pòt adoptar era forma establida per article 1.b1 deth tèxte rehonut dera Lei 4/1985, deth 29 de març, der estatut dera empresa publica catalana, aprovat peth Decret legislatiu 2/2002, deth 24 de deseme, e se somet ath regim juridic qu'establís era dita norma.
Alternatiuament, s'autorize ath Govèrn a atribuïr es foncions des entitats mencionades a ua societat mercantila, depenenta deth departament competent en matèria d'economia e finances, sens perjudici que bères ues des entitats a quines afècte aguesta disposicion poguen mantier era sua personalitat juridica; en aguest cas, es accions des entitats s'incorporaràn en patrimòni dera societat mencionada.
S'autorize ath Govèrn pr'amor qu'era entitat o era societat que se'n referís er apartat 2 pogue assumir totaument o parciaument es foncions, es drets, es obligacions de tota sòrta e eth patrimòni afectat ara activitat que se traspasse provenenta dera entitat Infrastructures Ferroviàries de Catalonha.
Es centres CERCA e era ICREA deth sector public dera Generalitat se regissen peth capítol IV deth títol II d'aguesta lei, per aguesta disposicion e pera rèsta de normatiua especifica que se dicte en matèria de recèrca.
Lei d'estabilitat pressupostària de Catalonha
a) Garantir annaument, per lei, era estabilitat pressupostària, en tot respectar es desviacions extraordinàries coma conseqüéncia dera queiguda deth producte interior brut qu'implique incórrer en deficit, quin a de tornar ara situacion iniciau d'estabilitat pressupostària en un tèrme determinat que non pòt èster superior a tres ans.
Accions en encastre deth Departament de Salut
Aplicacion normatiua as entitats deth sector public dera salut comprenudes en encastre subjectiu d'aplicacion establit per article 68
Es entitats deth sector public dera salut comprenudes en encastre subjectiu d'aplicacion qu'establís er article 68 se regissen peth capítol V deth títol II, sens perjudici dera normatiua basica que les ei aplicabla.
Non son aplicables as entitats deth sector public dera salut comprenudes en encastre subjectiu d'aplicacion establit per article 68 es precèptes següents:
Autorizacions entara venta non sedentària anteriores ara entrada en vigor deth Decrèt legislatiu 3/2010
Autorizacions entara venta non sedentària posteriores ara entrada en vigor deth Decrèt legislatiu 3/2010
Es autorizacions entà exercir era venta non sedentària autrejades dempús dera entrada en vigor deth Decrèt legislatiu 3/2010, deth 5 d'octobre, entara adeqüacion de normes damb reng de lei ara Directiva 2006/123/CE deth Parlament e deth Conselh, deth 12 de deseme de 2006, relativa as servicis en mercat interior, e abans dera entrada en vigor dera presenta disposicion se comprenen concedides per un periòde de quinze ans.
Tramitacion des procediments iniciadi ara entrada en vigor d'aguesta lei en encastre dera cultura
Es procediments administratius que se tramiten en moment dera entrada en vigor d'aguesta lei, era resolucion que'n correspone as organs dera Entitat Autonòma de Difusion Culturau, passen a èster tramitadi pes organs deth Departament de Cultura.
Se deròguen es precèptes següents:
b) Er article 36 e es paragrafs segon e tresau der article 39 deth tèxte rehonut dera Lei 4/1985, deth 29 de març, der estatut dera empresa publica catalana, aprovat peth Decrèt legislatiu 2/2002, deth 24 de deseme.
c) Era letra b der article 53 bis e era letra i der article 92.2 deth tèxte rehonut dera Lei de finances publiques de Catalonha, aprovat peth Decrèt legislatiu 3/2002, deth 24 de deseme.
Era regulacion a de garantir era autonomia d'aguestes entitats.
Palai dera Generalitat, 27 de junhsèga de 2011